મોદી સરકારની ખેડૂતોને મોટી ગિફ્ટ, એમએસપી સુનિશ્ચિત કરવા માટે નવી ખરીદનીતિને મંજૂરી | Government will compensate farmers loss said PM Modi - Sambhaav News
ન્યૂ દિલ્હીઃ પ્રધાનમંત્રી નરેન્દ્ર મોદીએ કહ્યું કે, ખેડૂતોનાં નુકસાનની ભરપાઇ સરકાર કરશે. મંત્રીમંડળે ખેડૂતોને પાકનું ન્યૂનતમ સમર્થન મૂલ્ય (એમએસપી) સુનિશ્ચિત કરવા માટે નવી ખરીદ નીતિને મંજૂરી આપી છે. દેશનાં ખેડૂતોને માટે સરકારનો આ નિર્ણય લોકસભા ચૂંટણી પહેલા આવેલ છે. આ અંતર્ગત જો બજારમાં સરકાર દ્વારા નિર્ધારિત ભાવથી પણ વધારે પતન આવે છે તો પણ ખેડૂતોનું ન્યૂનતમ સમર્થન મૂલ્ય આપવામાં આવશે.
નવી ખરીદ નીતિની જાહેરાત પીએમ મોદી જુલાઇમાં જ કરી ચૂકેલ છે. આ પહેલાં જ સરકારે 22 નિર્ણયો પર એમએસપી વધારી દીધી હતી. આ નવી નીતિ ખેતી કરવાવાળા ખેડૂતોને દેવા માફીમાં પણ મદદ કરશે. આ નીતિ અંતર્ગત પાક. સરકાર દ્વારા ખરીદવામાં આવશે અને ન્યૂનતમ સમર્થન મૂલ્ય ખેડૂતોનાં એકાઉન્ટમાં ડાયરેક્ટ ટ્રાન્સફર કરવામાં આવશે.
આનાંથી સરકાર પર 40,000 કરોડ રૂપિયાનો ભાર પડશે અને ખરીફનાં પાકની સીઝન સમયે આ નીતિ લાગુ થશે. આ સિવાય સરકારે વધુ એક નિર્ણય કર્યો છે. મંત્રાલયે ઇથેનોલનો ભાવ વધારવાનો નિર્ણય કર્યો છે. તેલ માર્કેટિંગ કંપનીએ હવે સુગર મિલથી ઇથેનૌલ 52 રૂપિયા પ્રતિ લીટરનાં દરથી ખરીદી શકે છે કે જે પહેલા 47.5 રૂપિયા પ્રતિ લિટર હતો.
નવી દિલ્હી: દેશદ્રોહના આરોપસર ધરપકડ કરાયેલ જવાહરલાલ નહેરુ યુનિવર્સિટી (જેએનયુ) વિદ્યાર્થી સંઘના પ્રમુખ કન્હૈયાકુમારની પૂછપરછમાં પોલીસ અને ઈન્ટેલિજન્સ બ્યૂરોને એવી મહત્ત્વની જાણકારી મળી છે કે જેએનયુમાં ૯મી ફેબ્રુઆરીના રોજ આતંકી અફઝલ ગુરુની ફાંસીની વરસી નિમિત્તે આયોજિત કાર્યક્રમ અને ઈવેન્ટનો માસ્ટર માઈન્ડ ઉમર ખાલિદ દેશ છોડવાની પેરવીમાં છે અને તેથી દિલ્હી પોલીસ અને આઈબીએ દેશભરના એરપોર્ટને લુકઆઉટ સર્ક્યુલર જારી કરી દીધો છે.
કન્હૈયાએ પોતાની પૂછપરછમાં એવું જણાવ્યું હતું કે આ સમગ્ર ઘટનાનો માસ્ટર માઈન્ડ ઉમર ખાલિદ હતો અને તેના વિરુદ્ધ એફઆઈઆર દાખલ થતાં તે હાલ ફરાર થઈ ગયો છે. આ કાર્યક્રમમાં અર્નિબન ભટ્ટાચાર્યએ પણ ભાગ લીધો હતો. પોલીસ આ બંનેની શોધખોળ માટે દેશભરમાં દરોડાની કાર્યવાહી કરી રહી છે. પોલીસને શક છે કે ઉમર ખાલિદ ગમે ત્યારે દેશ છોડી શકે છે અને તેથી દિલ્હી પોલીસ અને આઈબીએ દેશભરના એરપોર્ટને ઉમર ખાલિદ અંગે લુક આઉટ સર્ક્યુલર જારી કરી દીધો છે. દરમિયાન પોલીસ કમિશનરે ભીમસેન બસીએ ફરીથી એવું જણાવ્યું હતું કે કન્હૈયા વિરુદ્ધ પોલીસ પાસે પૂરતા પુરાવા છે.
ઉમર ખાલિદ અસલમાં મહારાષ્ટ્રનો વતની છે અને જેએનયુની હોસ્ટેલમાં રહીને ઈિતહાસમાં એમફિલ કરી રહ્યો છે. તેના નકસલી તેમજ કાશ્મીરી અલગતાવાદીઓ અને પાકિસ્તાનના આતંકી સંગઠનો સાથેનાં કનેકશન અંગે મહત્ત્વની જાણકારી મળી છે.
એવું પણ જાણ‍વા મળ્યું છે કે ઉમર ખાલિદ ત્રણ વખત પાક. હસ્તક કાશ્મીરમાં અનૈતિક કાર્યો અંગે તાલીમ લઈ ચૂક્યાે છે અને ત્રણ વખત પાકિસ્તાન પણ જઈ ચૂક્યો છે. એવું કહેવાય છે કે પાકિસ્તાનથી તેનાં ખાતામાં હવાલા દ્વારા જંગી નાણાં આવ્યાં હતાં.
જીવન રહસ્યમય છે તેને સમજવાનો પ્રયત્ન ન કરો | Life is mysterious, do not try to understand it - Sambhaav News
શ્રીમદ્ ભગવદ્ગીતાનો અગિયારમો અધ્યાય અગત્યનો છે. તેમાં ભગવાન શ્રીકૃષ્ણ અર્જુનને સમગ્ર અસ્તિત્વનું વિવિધ સ્વરૂપે દર્શન કરાવે છે. સત્ય સમજવા એકલું જ્ઞાન જ પર્યાપ્ત નથી. તે માટે દર્શન પણ આવશ્યક છે. જ્ઞાન એટલે કોઇએ કહેલી વાત અને દર્શન એટલે જાતે જોયેલી અને અનુભવેલી વાત. બંને વચ્ચે ખૂબ મોટો ફેર છે.શ્રીમદ્ ભગવદ્ગીતાના દશમા અધ્યાયમાં ભગવાન શ્રીકૃષ્ણ પોતાની ભિન્ન ભિન્ન વિભૂતિઓ વિશે કહ્યા પછી અર્જુનને કહે છે કે, ‘‘હે કૌંતેય, આ બધુું જાણીને તું શું કરીશ! તેનાથી વધારે શું છે? મારી યોગમાયાના એક અંશથી હું સર્વ ભૂતોની ઉત્પત્તિ કરું છું અને હું જ તેનું વિસર્જન કરું છું.’’
ક્ષણભર આપણને એમ લાગે કે વાત અહીં પૂરી થઇ ગઇ હવે અર્જુન યુદ્ધ કરવા તૈયાર થઇ જશે. ત્યાં તો તે શ્રીકૃષ્ણને વિનંતી કરતાં કહે છે કે, હે દામોદર, હવે મારું અજ્ઞાન નષ્ટ થઇ ગયું. આપ તમને જેના કહો છો તેવા જ છો. તેમાં મને કોઇ જ શંકા નથી. પરંતુ હું આપની વિભૂતિઓનું દર્શન કરવા ઇચ્છું છું. જો આપને હું યોગ્ય અધિકારી લાગતો હોઉં તો આપ મને આપની વિભૂતિઓનાં દર્શન કરાવશો. શ્રદ્ધાને પણ સીમા હોય છે. જે આવી ગયા પછી પ્રત્યક્ષ દર્શન આવશ્યક બની જાય છે. જ્યારે સત્યની અનુભૂતિ થઇ જાયછે. ત્યારે અધ્યાત્મની યાત્રા પૂર્ણ થઇ જાય છે. ભગવાન શ્રીકૃષ્ણને લાગે છે કે હવે અર્જુનમાં પાત્રતા આવી ગઇ છે. પરંતુ માનવીય અભિગમ જોતાં તે સત્યનો સાક્ષાત્કાર નહીં કરી શકે. તેથી ભગવાન અર્જુનને દિવ્ય ચક્ષુ આપે છે.
દિવ્ય ચક્ષુ એટલે સ્વાર્થ દૃષ્ટિ. રાગ દ્વેષ વિનાની અદ્ભુત દૃષ્ટિ. આમ અર્જુન ને સત્ય સાક્ષાત્કાર માટે સજજ કરીને ભગવાન પોતાનાં સ્વરૂપનું દર્શન આપવાની શરૂઆત કરે છે.ભગવાન શ્રીકૃષ્ણ સૌ પ્રથમ પોતાનું સુચારુ ચતુર્ભુજ સ્વરૂપ બતાવે છે. તેમના ચારેય હાથમાં અનુક્રમે શંખ, ચક્ર, ગદા અને પદ્મ છે. જેમના ગળામાં વૈજયંતિમાળા શોભે છે. જેઓ દિવ્ય આભૂષણોથી સુશોભિત છે. ભગવાનના હૃદયમાંથી, શરીરમાંથી દિવ્ય સુગંધ ફેલાયા કરે છે.વાતાવરણમાં મનભાવન વૃતિ પ્રસરી રહ્યે છે. ભગવાનનું આ રૂપ જોઇ અર્જુનને પરમ આનંદની અનુભૂતિ થાય છે.
અર્જુન ભગવાનના તે સુચારુ સ્વરૂપને માણે તે પહેલાં તે વિકસતું જાય છે. હવે ભગવાન વિરાટ સ્વરૂપ ધારણ કરે છે. તેમને હજારો હાથ તથા મુખ છે. તેમનું મસ્તક આકાશને અંબે છે. તેમના પગ પાતાળમાં પહોંચી ગયા છે. તેમનામાંથી હજારો સૂર્યનું તેજ જળહળે છે ભગવાનના તે સ્વરૂપમાં અર્જુનને બાર આદિત્ય, આઠ વસ્તુ અને અગિયાર રુદ્ર જોવા મળે છે. અર્જુને ભગવાનના આ સ્વરૂપમાં અશ્વિનીકુમાર તથા પાંચ પાંડવ દેખાય છે. અર્જુનને સમગ્ર બ્રહ્માંડ આ સ્વરૂપમાં જોવા મળે છે. હવે અર્જુને એકમાં અનેકને જોયા. સમગ્ર બ્રહ્માંડ ભગવાનનાં આ સ્વરૂપમાં સમાઇ જતું દેખાય છે. તે નમી પડે છે. તેનો અહંકાર તૂટી પડે છે. તેને પોતાની તાકાત સમજાય છે. આથી અર્જુન હવે ભગવાનને ભૂલી નગ્દાક તે પ્રકારનો કોન્ટેકટ અને રાખી લીધો.